Καλλιθέα, 28/3/2022

**ΠΡΑΚΤΙΚΗ ΑΣΚΗΣΗ**

Αναζητούμε **2 φοιτητές/τριες** για πρακτική άσκηση**,** στην Εμπορική Διεύθυνση του Ομίλου μας και συγκεκριμένα στο τμήμα **Επικοινωνίας και Κρατήσεων Πελατών**, **με έναρξη τον Απρίλιο ή Μάιο 2022.**

Παρακαλούμε αποστείλετε το βιογραφικό σας στην ηλεκτρονική διεύθυνση **hr@attica-group.com** **με θέμα: *Πρακτική Άσκηση-Σχολή Τουρισμού ΠΑ.ΔΑ,*** αναφέροντας αν το πρόγραμμα καλύπτεται μέσω **ΕΣΠΑ ή όχι**.

Εμείς θα επεξεργαστούμε τα στοιχεία του βιογραφικού σας και εφόσον πληρούνται οι προδιαγραφές του προγράμματος πρακτικής άσκησης, θα επικοινωνήσουμε μαζί σας για να ορίσουμε συνάντηση γνωριμίας όπου θα συζητήσουμε τις εμπειρίες σας και τις δεξιότητές σας.

Μετά τη συνάντηση γνωριμίας μας, θα επιλέξουμε με αξιοκρατικά κριτήρια τους/τις δύο φοιτητές/τριες.

Στην Attica Group, θα έχετε την ευκαιρία να εργαστείτε σε ένα πραγματικό και δημιουργικό εργασιακό περιβάλλον με κλίμα σεβασμού, ισότητας, ασφάλειας και αξιοκρατίας παρέχοντας τις καλύτερες δυνατές συνθήκες εργασίας σύμφωνα με τις αξίες μας: ***Καινοτομία, Ποιότητα, Αξιοπιστία, Διαφάνεια, Ακεραιότητα, Υπευθυνότητα.***

Θα αποκτήσετε τις απαραίτητες δεξιότητες και θα εξοικειωθείτε με εργαλεία και μεθόδους που θα σας κάνουν να ξεχωρίσετε στη μελλοντική σταδιοδρομία σας.

Όταν ολοκληρώσετε τις σπουδές σας, μπορείτε να κάνετε αίτηση για όποια θέση εργασίας σας ενδιαφέρει και εφόσον υπάρχει διαθέσιμη θέση, θα σας αξιολογήσουμε μαζί με τους υπόλοιπους υποψήφιους με τη διαδικασία επιλογής. Η πρακτική άσκηση μας δίνει την ευκαιρία να σας γνωρίσουμε καλύτερα και να δούμε πώς ανταποκρίνεστε στις απαιτήσεις και στην κουλτούρα του Ομίλου μας.

**Διεύθυνση Ανθρωπίνου Δυναμικού & Διαχείρισης Κουλτούρας**